IZVEDBENA UREDBA KOMISIJE (EU) 2020/1027

z dne 14. julija 2020

o spremembi izvedbenih uredb (EU) št. 771/2014, (EU) št. 1242/2014 in (EU) št. 1243/2014 v zvezi z izvajanjem in spremljanjem posebnih ukrepov za ublažitev posledic izbruha COVID-19 v sektorju ribištva in akvakulture

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo (1) ter zlasti členov 18(3), 72(3), 97(2) in 107(3) Uredbe,

ob upoštevanju naslednjega:

(1) Z Uredbo (EU) 2020/560 Evropskega parlamenta in Sveta (2) je bila spremenjena Uredba (EU) št. 508/2014 zaradi uvedbe posebnih ukrepov za ublažitev vpliva izbruha COVID-19 na sektor ribištva in akvakulture.

(2) Da se omogoči izvajanje Uredbe (EU) 2020/560, bi bilo treba ob upoštevanju zahtev novih ukrepov prilagoditi vzorec za operativne programe v okviru Evropskega sklada za pomorstvo in ribištvo (v nadaljnjem besedilu: ESPR) ter strukturo načrtov nadomestil za gospodarske subjekte v najbolj oddaljenih regijah iz Izvedbene uredbe Komisije (EU) št. 771/2014 (3).

(3) Za izvajanje Uredbe (EU) 2020/560 so potrebne tudi prilagoditve tehničnih specifikacij in pravil za predložitev kumulativnih podatkov o operacijah in informacij, ki jih države članice pošljejo v skladu z izvedbenima uredbama Komisije (EU) št. 1242/2014 (4) in (EU) št. 1243/2014 (5). Te prilagoditve bi morale omogočiti zanesljivo spremljanje in poročanje o operacijah, povezanih z blažitvijo izbruha COVID-19. V skladu s členom 97(1)(a) Uredbe (EU) št. 508/2014 je vsakoletni rok za predložitev kumulativnih podatkov o operacijah 31. marec. To pomeni, da bi morale države članice te informacije v spremenjeni obliki predložiti od leta 2021, da se zagotovi dosledno in usklajeno poročanje.

(4) Izvedbene uredbe Komisije (EU) št. 771/2014, (EU) št. 1242/2014 in (EU) št. 1243/2014 bi bilo zato treba ustrezno spremeniti.

(5) Da bi se zaradi nujnosti zagotavljanja potrebne podpore omogočila takojšnja uporaba ukrepov iz te uredbe, bi morala ta uredba začeti veljati dan po objavi.

(6) Ukrepi iz te uredbe so v skladu z mnenjem Odbora Evropskega sklada za pomorstvo in ribištvo –

SPREJELA NASLEDNJO UREDBO:

Člen 1 Spremembe Izvedbene uredbe (EU) št. 771/2014 Izvedbena uredba (EU) št. 771/2014 se spremeni: (1) Oddelek 4.5 Priloge I se nadomesti z besedilom iz Priloge I k tej uredbi. (2) Oddelek 8.2 Priloge I se nadomesti z besedilom iz Priloge I k tej uredbi. (3) Priloga II se spremeni v skladu s Prilogo I k tej uredbi.

Člen 2 Spremembi Izvedbene uredbe (EU) št. 1242/2014 Izvedbena uredba (EU) št. 1242/2014 se spremeni: (1) Priloga I se spremeni v skladu s Prilogo II k tej uredbi. (2) V Prilogi V se vrstica I.9 preglednice 1 nadomesti z besedilom iz Priloge II k tej uredbi.

Člen 3 Spremembi Izvedbene uredbe (EU) št. 1243/2014 Izvedbena uredba (EU) št. 1243/2014 se spremeni: (1) Priloga I se spremeni v skladu s Prilogo III k tej uredbi. (2) V Prilogi II se vrstica I.9 nadomesti z besedilom iz Priloge III k tej uredbi.

Člen 4 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. julija 2020 Za Komisijo Predsednica Ursula VON DER LEYEN

(1) Uredba (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L 149, 20.5.2014, str. 1).

(2) Uredba (EU) 2020/560 Evropskega parlamenta in Sveta z dne 23. aprila 2020 o spremembi uredb (EU) št. 508/2014 in (EU) št. 1379/2013 glede posebnih ukrepov za ublažitev vpliva izbruha COVID-19 na sektor ribištva in akvakulture (UL L 130, 24.4.2020, str. 11).

(3) Izvedbena uredba Komisije (EU) št. 771/2014 z dne 14. julija 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z vzorcem za operativne programe, strukturo načrtov za nadomestilo dodatnih stroškov, ki jih imajo gospodarski subjekti pri ribolovu, gojenju, predelavi in trženju nekaterih ribiških proizvodov in proizvodov iz akvakulture iz najbolj oddaljenih regij, vzorcem za pošiljanje finančnih podatkov, vsebino poročil o predhodnem vrednotenju in minimalnimi zahtevami za načrt vrednotenja, ki jih je treba predložiti v okviru Evropskega sklada za pomorstvo in ribištvo (UL L 209, 16.7.2014, str. 20).

(4) Izvedbena uredba Komisije (EU) št. 1242/2014 z dne 20. novembra 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi s predložitvijo ustreznih kumulativnih podatkov o operacijah (UL L 334, 21.11.2014, str. 11).

(5) Izvedbena uredba Komisije (EU) št. 1243/2014 z dne 20. novembra 2014 o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi z informacijami, ki jih predložijo države članice, ter potrebami po podatkih in sinergijami med potencialnimi viri podatkov (UL L 334, 21.11.2014, str. 39).